Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,        26.01.2005   

Nr. 22/657


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 85/2004 privind modificarea art. 15 din Ordonanţa de urgenţă a Guvernului nr. 18/2004 pentru finalizarea vânzării unor pachete de acţiuni ale Băncii Comerciale Române - S.A. către Banca Europeană pentru Reconstrucţie şi Dezvoltare şi Corporaţia Financiară Internaţională, precum şi către Asociaţia Salariaţilor Băncii Comerciale Române - S.A., cu care comisia noastră a fost sesizată în fond cu adresa Biroului Permanent nr. P.L.-X 706 din 22 noiembrie 2004.
	PREŞEDINTE,

Mihai Nicolae Tănăsescu

RAPORT
asupra proiectului de Lege pentru aprobarea Ordonanţei de urgenţă a 
Guvernului nr. 85/2004 privind modificarea art. 15 din Ordonanţa 
de urgenţă a Guvernului nr. 18/2004 pentru finalizarea vânzării unor 
pachete de acţiuni ale Băncii Comerciale Române - S.A. către 
Banca Europeană pentru Reconstrucţie şi Dezvoltare şi 
Corporaţia Financiară Internaţională, precum şi către Asociaţia 
Salariaţilor Băncii Comerciale Române - S.A.
Cu adresa nr. P.L.-X 706 din 22 noiembrie 2004, Biroul Permanent conform art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 85/2004 privind modificarea art. 15 din Ordonanţa de urgenţă a Guvernului nr. 18/2004 pentru finalizarea vânzării unor pachete de acţiuni ale Băncii Comerciale Române - S.A. către Banca Europeană pentru Reconstrucţie şi Dezvoltare şi Corporaţia Financiară Internaţională, precum şi către Asociaţia Salariaţilor Băncii Comerciale Române - S.A.
La întocmirea raportului s-a avut în vedere avizul Consiliului Legislativ.
La lucrările comisiei au participat  22  deputaţi, din totalul de 25 membri ai comisiei.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentantul Ministerului Finanţelor Publice domnul Matei Gheorghe – director general şi reprezentantul Autorităţii pentru Valorificarea Activelor Statului doamna  Adriana Miron – director, care au susţinut forma rezultată din prezentul raport.

Acest proiect de lege a fost adoptat de Senat în şedinţa din data de 15 noiembrie 2004.
Proiectul de lege, potrivit art. 75 din Constituţia României, republicată şi art. 86 din Regulamentul Camerei Deputaţilor, este de competenţa decizională a Camerei Deputaţilor.
Prezentul proiect de Lege are ca obiect de reglementare  modificarea art. 15 din Ordonanţa de urgenţă a Guvernului nr. 18/2004 pentru finalizarea vânzării unor pachete de acţiuni ale B.C.R. – S.A. către Banca Europeană pentru Reconstrucţie şi Dezvoltare  şi Corporaţia Financiară Internaţională, precum şi către Asociaţia Salariaţilor B.C.R. – S.A., în sensul că A.V.A.S. se subrogă în drepturile şi obligaţiile B.C.R. – S.A. şi reprezentanţii statului, în calitate de garant, în toate procesele şi cererile legate de angajamentele izvorâte din activitatea B.R.C.E. până la data radierii acesteia din registrul comerţului.
De asemenea, proiectul de act normativ asigură, pe de o parte, derularea în bune condiţii a contractului de vânzare – cumpărare de acţiuni încheiat între A.V.A.S., B.E.R.D şi I.F.C. şi, pe cale de consecinţă, evitarea plăţii unor despăgubiri de către A.V.A.S pentru eventualele daune solicitate de către B.E.R.D şi I.F.C., decurgând din nerespectarea obligaţiilor asumate prin contractul de vânzare – cumpărare acţiuni.
In urma examinării proiectului de Lege pentru aprobarea Ordonanţei de urgenţă a Guvernului nr. 85/2004 privind modificarea art. 15 din Ordonanţa de urgenţă a Guvernului nr. 18/2004 pentru finalizarea vânzării unor pachete de acţiuni ale Băncii Comerciale Române - S.A. către Banca Europeană pentru Reconstrucţie şi Dezvoltare şi Corporaţia Financiară Internaţională, precum şi către Asociaţia Salariaţilor Băncii Comerciale Române - S.A., în şedinţa din data de 26.01.2006, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
Prezentul proiect de lege face parte din categoria legilor ordinare.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Consilier parlamentar,
     Onete Alexandru

